ЕО Беларуське салған инвестициясын тоқтатты
"ЕО Беларуське салған инвестициясын тоқтатты" | "https://abai.kz/post/133906"
TITLE: ЕО Беларуське салған инвестициясын тоқтатты
URL: https://abai.kz/post/133906
META: "ЕО Беларуське салған инвестициясын тоқтатты" | "https://abai.kz/post/133906"
DATE: 25.05.2021
AUTHOR(s): Abai.kz
TOTAL WORDS: 127
TEXT: Еуропалық Одақ Беларуссияға бөлінген 3 миллиард еуро инвестицияны елде демократиялық бағыт қалыптасқанға дейін тоқтатады. Бұл туралы дүйсенбі күні ЕО-ның атқарушы басшысы мәлімдеді. Еуропалық Комиссияның төрағасы Урсула фон дер Лайен ЕО басшыларының Белорусияға қарсы санкция салуды қарастыратын жиыны алдында: «Біз режимге БАҚ, баспасөз бостандығы мен пікір бостандығын құрметтемейінше қысым жасаймыз» , - деп мәлімдеді. «Жаңа шаралар Ryanair ұшағын мәжбүрлі түрде қондыруға қатысы бар тұлғаларға, ел басшылығы мен Беларуссияның авиациялық секторын қаржыландыратын кәсіпкерлік және экономикалық құрылымдарға қатысты болуы мүмкін» - , деді фон дер Лайен. Айта кетейік, 23 мамырда күндіз Ryanair әуе компаниясының Афинадан Вильнюске ұшып бара жатқан ұшағы Минскіге мәжбүрлі түрде қонды. Ұшақ бортында оппозициялық журналист, Nexta телеграм-арнасының бұрынғы бас редакторы Роман Протасевич болған. Кейін  Ryanair әуекомпаниясының ұшағын қондыру туралы бұйрықты Беларусь президенті Александр Лукашенко бергені анықталды. Abai.kz
